CELEX: 62018TN0017
Language: et
Date: 2018-01-19 00:00:00
Title: Kohtuasi T-17/18: 19. jaanuaril 2018 esitatud hagi – Delfant Hoylaerts versus komisjon

19.3.2018   
            
            
               ET
            
            
               Euroopa Liidu Teataja
            
            
               C 104/44
            
         19. jaanuaril 2018 esitatud hagi – Delfant Hoylaerts versus komisjon
   (Kohtuasi T-17/18)
   (2018/C 104/57)
   Kohtumenetluse keel: prantsuse
   
      Pooled
   
   
      Hageja: Isabelle Delfant Hoylaerts (Montredon-des-Corbières, Prantsusmaa) (esindaja: advokaat E. Conquet)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 21. märtsi 2017. aasta rahuldamata jätmise otsus;
            
         
               —
            
            
               tühistada komisjoni 20. oktoobri 2017. aasta vaikimisi rahuldamata jätmise otsus;
            
         
               —
            
            
               kohustada komisjoni hüvitama alates 20. oktoobrist 2017 ravi- ja õppekeskuse kulud;
            
         
               —
            
            
               kohustada komisjoni maksma Delfant Hoylaertsile mittevaralise ja varalise kahju hüvitamiseks 3 000 eurot;
            
         
               —
            
            
               mõista kohtukulud välja komisjonilt ja kohustada komisjoni maksma Delfant Hoylaertsile 3 000 eurot kulude eest, mille väljamõistmist ei saa nõuda.
            
         
      Väited ja peamised argumendid
   
   Hageja esitab oma hagi põhjendamiseks ühe väite, mille kohaselt on rikutud Euroopa Liidu ametnike personalieeskirjade artiklit 72, mille sätted on üle võetud Euroopa Liidu ametnike ravikindlustuse ühises eeskirjas, eelkõige selle artiklis 20, ning komisjoni juhendis koosseisuliste teenistujate puudega laste abistamiseks.
   Hageja leiab, et komisjon rikkus eespool osutatud sätteid, kui ta tegi otsuse mitte hüvitada hageja puudega lapse eest kantud ravi- ja õppeasutuse kulud. Ta on seisukohal, et tegemist on puhtalt administratiivset laadi arusaamatusega ja õiguslik alus, millele komisjon tugineb, puudub.
   Viimaseks väidab hageja, et komisjoni õigusvastane käitumine tekitab tõsiseid tagajärgi, kuna komisjon on võimetu võtma 100 % enda kanda kulusid, kuigi need kulud on hageja lapse jaoks üliolulised. Komisjoni eksimus on hageja vaimset ja rahalist seisundit kahjustanud.